1302.

Godina **1302** (MCCCII) bila je redovna godina koja počinje u ponedjeljak po julijanskom kalendaru (1. jan/sij.).

## Događaji
### Januar/Siječanj &ndash; Mart/Ožujak
* 19. 1. - Umro je Al-Hakim I, abasidski kalif u mamelučkom Kairu, nasleđuje ga Al-Mustakfi I (do 1340).
* početkom god. - Pregovori o miru između Dubrovnika i kralja Milutina, glavni pregovarač je duždev poslanik Jakopo Zeno (mir sklopljen u avgustu).
* 19. 2. - Malo prije smrti, Cimabue je dovršio lik Ivana Krstitelja na mozaiku u apsidi Katedrale u Pisi.
* mart - Mljet je vraćen Milutinu, utvrđena suma od 4.000 perpera za otkup dubrovačkih zarobljenika, plus iznos srpskog dohotka tokom ratnih godina.

### April/Travanj &ndash; Jun/Lipanj
* 8. 4. - Umro je sultan Granade Muhammad II, nasleđuje ga sin Muhammad III (do 1309). Granada ratuje sa Kastiljom, u dobrim odnosima je sa Aragonom.
* 10. 4. - Prvi sastanak francuske Skupštine staleža, povodom sukoba pape i kralja Filipa IV - kralj nije prihvatio papinu poslanicu *Ausculta Fili*, "Slušaj sine", iz prošlog decembra.
* travanj - Jedan od ugarskih kraljeva, Vaclav III/Ladislav, imenovao je Ivana Gisingovca za palatina.
** Rat između protukraljeva u Ugarskoj, Karla I. Roberta i Vaclava III/Ladislava: Karlove pristalice su prodrle do Budima, izgleda nakratko ušle u grad. Početna Ladislavljeva prednost je preokrenuta; kada su umrli kaločki nadbiskup Ivan i pečuvski biskup Pavao, zamjenili su ih Karlovi privrženici.
* proljeće - Ban Pavao I. Šubić Bribirski ratuje s Nemanjićima u Humu i protiv bosanskog bana Stjepana I Kotromanića. 
* proleće - Vizantijski suvladar Mihajlo IX Paleolog vodi pohod protiv Turaka u Maloj Aziji, stiže do Magnezije/Manise. Veći deo vojske su alanski plaćenici koji jednako pljačkaju Turke i Grke, na kraju se moraju povući.
* 8. 5. - Rat Milutina i Dubrovnika: dubrovački trgovci iz Brskova se žale da se "u ovoj zemlji zlo čini" (Milutin je vizantijski zet a Dubrovnik je mletački vazal). Tj. misli se na rat između Dragutina i Milutina, trgovci koji su zatekli na Dragutinovoj teritoriji, ne mogu proći kroz Milutinovu.
* 18. 5. - Briško jutarnje: pobuna Flamanaca u Brižu protiv Francuza, masakriran je njihov garnizon i profrancuska frakcija.
* 10. 6. - Papa Bonifacije VIII poziva ugarske protukraljeve da dođu pred njegov sud (nisu se odazvali, papa dogodine podržava Karla).
* 14. 6. - Gvelfi su proterali Viscontije iz Milana, vraća se jedan delle Torre, Guido (do 1311, kada se vraća Matteo I Visconti).
* jun - Mladen I. Šubić Bribirski, brat Pavla I., postavljen je za bosanskog bana (ubijen 1304. u pobuni). Mladen je u oblasti oko Drine, Stjepan se "svakako povukao" u oblast svog tasta kralja Dragutina.

### Jul/Srpanj &ndash; Septembar/Rujan
* 11. 7. - Franko-flamanski rat, Bitka kod Courtraia, ili Bitka zlatnih mamuza, pobeda je flamanske pešadije nad francuskom konjicom (danas Dan flamanske zajednice u Belgiji).
* jul - Vizantijsko-mletački rat: Mletačka flota je ispred Carigrada, demonstriraju silu bičevanjem stanovništva ostrva Prinkipos/Büyükada.
* 27. 7. - Bizantsko-osmanski ratovi: Bitka na Bafeosu blizu Nikomedije je prva velika osmanlijska pobeda nad Vizantincima, koja im donosi kontrolu nad unutrašnjošću Bitinijom.
* 31. 8. - Ugovorom iz Caltabellotte je okončan Rat Sicilijanske večernje, potvrdom situacije: ostrvski deo pod Frederikom III i jug Italije, Napuljsko Kraljevstvo, pod Karlom II.
** Katalonski almogaveri ostaju bez posla, kao Katalonsku kompaniju ih unajmljuje vizantijski car Andronik II Paleolog za borbu protiv nadirućih Turaka.
* 14. 9. - U dvorcu Vrhlab je zaključen mir između Milutina i Dubrovnika, tj. Milutin izdaje povelju, u kojoj su preciznije nego ranije izložena prava dubrovačkih trgovaca (oni u bivšem Dragutinovom Rudniku će imati ista prava kao u Brskovu itd.).
* 26. 9. - Mameluci su nakon opsade uzeli od krstaša ostrvo Ruad/Arwuad kod sirijske luke Tartus.
** 1301-02 - Ilhanidski vladar Gazan se dopisuje s papom Bonifacijem VIII, predlaže savet protiv mameluka (→ Franko-mongolska alijansa).

### Oktobar/Listopad &ndash; Decembar/Prosinac
* 4. 10. - Vizantijsko-mletački mir: Mlečani, odn. pirati koji su ih zauzeli, zadržavaju otoke Kea, Santorini, Serifos i Amorgos; Vizantinci trebaju platiti za masakr Mlečana 1296.
* 18. 11. - Papina bula *Unam sanctam*: papa je poglavar crkve, biti njen član je je neophodno za spasenje; duhovne vlasti su iznad svetovnih - sukob sa francuskim kraljem Filipom.

### Kroz godinu
* Dubrovnik je izgubio Cavtat (do 1426).
* Prvi put se pominju: župa Hotuča (Gračac), Brestovac u Slavoniji.
* Senjski načelnici Frankopani, počinju se nazivati knezovima.
* Milutin je kod Hilandara izgradio pirg Hrusija.
* Prvi saziv Generalnih staleža, ili Skupštine staleža u Francuskoj - sazvao ih je kralj Philippe IV povodom svog konflikta sa papom. 
* Bartolomeo da Varignana izvodi prvu poznatu forenzičku autopsiju, u Bolonji.
* Izgrađen je Konfučijev hram u Pekingu.

## Rođenja

*

## Smrti

* Cimabue, slikar

## Reference

; Literatura
* Svezak drugi: dio prvi. Treće doba: Vladanje kraljeva iz raznih porodica (1301-1526). Prva knjiga: Anžuvinci i Sigismund do gubitka Dalmacije (1301-1409), Vjekoslav Klaić (archive.org)
* *Istorija srpskog naroda*, Prva knjiga, Od najstarijih vremena do Maričke bitke (1371), SKZ Beograd 1981 (I)